Μείναμε στο διαμέρισμα της Alba κατά τη διάρκεια ενός εβδομαδιαίου τουριστικού ταξιδιού μας στη Βαρκελώνη τον Φεβρουάριο του 2017. Το σπίτι βρίσκεται σε μια όμορφη και ήσυχη αστική περιοχή λίγο έξω από το κέντρο της πόλης, σε ίση σχεδόν απόσταση από το αεροδρόμιο El Prat (25 λεπτά με το Metro L9 ως την Collblanc) και το κέντρο της πόλης (20 λεπτά με το Metro L5 ως τη Sagrada Familia). Βρίσκεται επίσης πολύ κοντά στον σιδηροδρομικό σταθμό Barcelona Sants (10 λεπτά με το Metro L5) εάν επιχειρήσετε μονοήμερα ταξιδάκια εκτός Βαρκελώνης.
Και το σπουδαιότερο: σε απόσταση αναπνοής - με τα πόδια - από το Camp Nou! Στην περιοχή ανάμεσα στους σταθμούς του μετρό και το σπίτι βρίσκει κανείς σούπερ μάρκετ, καφέ, εστιατόρια, και φυσικά την Collblanc Mercat, την κλειστή αγορά ακριβώς μπροστά στο σπίτι, με οτιδήποτε μπορείς να φανταστείς. Το διαμέρισμα είναι όπως ακριβώς δείχνει στις φωτογραφίες και με μια υπέροχα διακοσμημένη και επιπλωμένη ταράτσα (shared) που μπορεί να απολαύσει κανείς το καλοκαίρι ή τις καλές μέρες του χειμώνα. Βρίσκεται στον 3ο όροφο και δεν φτάνουν σ'αυτό οι θόρυβοι του δρόμου ή της αγοράς. Ηταν πολύ καθαρό και τακτοποιημένο και πολύ όμορφα διακοσμημένο. Η Alba το είχε εφοδιάσει με όλα τα είδη που θα μπορούσαμε να χρειαστούμε, οπως κλινοσκεπάσματα, πετσέτες, όλα τα είδη κουζίνας. Υπήρχαν ακόμα και σαμπουάν, αφρόλουτρο μιας χρήσης καθώς και οδοντόβουρτσες και οδοντόκρεμα. Επίσης, στο ψυγείο βρήκαμε μια υπέροχη σαμπάνια και στο κρεβάτι ένα κουτί με σοκολατάκια ως καλωσόρισμα!Την τελευταία ημέρα αφήσαμε τις βαλίτσες μας στην Alba που τις φύλαξε ως την ώρα που επιστρέψαμε για να τις πάρουμε για το αεροδρόμιο. Η επικοινωνία με την Alba ηταν άψογη, σε άπταιστα αγγλικά, άμεση στις απαντήσεις της και ευγενέστατη! Το συστήνουμε ανεπιφύλακτα για να μείνετε στο επόμενο ταξίδι σας στη Βαρκελώνη και εννοείται πως το ίδιο θα κάνουμε κι εμείς!
Alba & Carlos many thanks for you kindest hospitality!!!